CELEX: 52021DP0035
Language: lv
Date: 2021-02-09 00:00:00
Title: Eiropas Parlamenta lēmums par iebildumu neizteikšanu pret Komisijas 2021. gada 27. janvāra deleģēto regulu, ar ko groza Deleģēto regulu (ES) 2020/884, ar ko, ņemot vērā Covid-19 pandēmiju, attiecībā uz 2020. gadu no Deleģētās regulas (ES) 2017/891 atkāpjas attiecībā uz augļu un dārzeņu nozari un no Deleģētās regulas (ES) 2016/1149 atkāpjas attiecībā uz vīna nozari, un groza Deleģēto regulu (ES) 2016/1149 (C(2021)00371 – 2021/2530(DEA))

17.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 465/176
            
         
      P9_TA(2021)0035
      Iebildumu neizteikšana pret deleģēto aktu: atbalsts augļu un dārzeņu nozarei un vīna nozarei saistībā ar Covid-19 pandēmiju
      Eiropas Parlamenta lēmums par iebildumu neizteikšanu pret Komisijas 2021. gada 27. janvāra deleģēto regulu, ar ko groza Deleģēto regulu (ES) 2020/884, ar ko, ņemot vērā Covid-19 pandēmiju, attiecībā uz 2020. gadu no Deleģētās regulas (ES) 2017/891 atkāpjas attiecībā uz augļu un dārzeņu nozari un no Deleģētās regulas (ES) 2016/1149 atkāpjas attiecībā uz vīna nozari, un groza Deleģēto regulu (ES) 2016/1149 (C(2021)00371 – 2021/2530(DEA))
      (2021/C 465/22)
      
         Eiropas Parlaments,
      
      
                  —
               
               
                  ņemot vērā Komisijas deleģēto regulu (C(2021)00371),
               
            
                  —
               
               
                  ņemot vērā Lauksaimniecības un lauku attīstības komitejas 2021. gada 2. februāra vēstuli Komiteju priekšsēdētāju konferences priekšsēdētājam,
               
            
                  —
               
               
                  ņemot vērā Līguma par Eiropas Savienības darbību 290. pantu,
               
            
                  —
               
               
                  ņemot vērā Eiropas Parlamenta un Padomes Regulu (ES) Nr. 1306/2013 (1) un jo īpaši tās 62. panta 1. punktu, 64. panta 6. punktu un 115. panta 5. punktu,
               
            
                  —
               
               
                  ņemot vērā Eiropas Parlamenta un Padomes Regulu (ES) Nr. 1308/2013 (2) un jo īpaši tās 53. panta b) un h) punktu un 227. panta 5. punktu,
               
            
                  —
               
               
                  ņemot vērā Reglamenta 111. panta 6. punktu,
               
            
                  —
               
               
                  ņemot vērā Lauksaimniecības un lauku attīstības komitejas ieteikumu lēmumam,
               
            
                  —
               
               
                  ņemot vērā to, ka netika izteikti iebildumi Reglamenta 111. panta 6. punkta trešajā un ceturtajā ievilkumā noteiktajā termiņā, kurš beidzās 2021. gada 9. februārī,
               
            
                  A.
               
               
                  tā kā, ņemot vērā ārkārtīgi smagos tirgus traucējumus un to, ka vīna nozarē akumulējas grūtības, kas sākās 2019. gada oktobrī, kad ASV noteica tarifus Savienības vīnu importam, un kas turpinās pašlaik, ņemot vērā pašreizējos ierobežojošos pasākumus pasaules mēroga Covid-19 pandēmijas dēļ, visas dalībvalstis un lauksaimnieki visās dalībvalstīs ir saskārušies ar ārkārtas grūtībām attiecībā uz darbību plānošanu, īstenošanu un veikšanu saskaņā ar Regulas (ES) Nr. 1308/2013 39. līdz 54. pantā paredzētajām atbalsta programmām vīna nozarē;
               
            
                  B.
               
               
                  tā kā, ņemot vērā šo dažādo apstākļu apvienojuma bezprecedenta raksturu, Komisija 2020. gada 4. maijā saskaņā ar Komisijas Deleģēto regulu (ES) 2020/884 (3) pieņēma noteikumus, ar kuriem paredz elastības iespējas un atļauj atkāpes no deleģētajām regulām, kas piemērojamas vīna nozarē;
               
            
                  C.
               
               
                  tā kā, neraugoties uz minēto pasākumu lietderību, vīna nozarei nav izdevies atgūt piedāvājuma un pieprasījuma līdzsvaru, un, ņemot vērā pašreizējos Covid-19 pandēmijas apstākļus, nav sagaidāms, ka tā atgūsies īsā vai vidēji ilgā termiņā.
               
            
                  D.
               
               
                  tā kā, ņemot vērā prognozes, ka Covid-19 pandēmija turpināsies ievērojamu daļu no 2021. finanšu gada, Komisija ierosināja pagarināt Deleģētajā regulā (ES) 2020/884 noteikto pasākumu piemērošanu uz visu 2021. finanšu gadu;
               
            
                  E.
               
               
                  tā kā minētā ilgstošā elastīguma un atkāpju ātra īstenošana ir būtiska no to efektivitātes un lietderības viedokļa vīna nozares atbalsta programmu pārvaldības grūtību novēršanā, turpmāku ekonomisku zaudējumu nepieļaušanā, tirgus situācijas risināšanā un vīna nozares piegādes ķēdes darbības traucējumu novēršanā,
               
            
               
                  1.
               
               
                  paziņo, ka neizsaka iebildumus pret deleģēto regulu;
               
            
               
                  2.
               
               
                  uzdod priekšsēdētājam šo lēmumu nosūtīt Padomei un Komisijai.
               
            
         (1)  Eiropas Parlamenta un Padomes 2013. gada 17. decembra Regula (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 20.12.2013., 549. lpp.).
      
         (2)  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).
      
         (3)  Komisijas 2020. gada 4. maija Deleģētā regula (ES) 2020/884, ar ko, ņemot vērā Covid-19 pandēmiju, attiecībā uz 2020. gadu no Deleģētās regulas (ES) 2017/891 atkāpjas attiecībā uz augļu un dārzeņu nozari un no Deleģētās regulas (ES) 2016/1149 atkāpjas attiecībā uz vīna nozari (OV L 205, 29.6.2020., 1. lpp.).